Sfidat e pakësimit të ndotjes në Kinë
Megjithë shtysën për burime të pastra energjie, vendi përdor kryesisht qymyrin
Kina është mishërimi i një kontradikte mjedisore. Gjigandi aziatik që po zhvillohet me shpejtësi është vendi që çliron më shumë gaze që shkaktojnë efektin serrë dhe ende përdor për energji kryesisht qymyrin që shkakton ndotje masive. Por vendi po përpiqet gjithashtu që ta luftojë dëmin ndaj mjedisit duke investuar në mënyrë agresive në burimet e pastra të energjisë. Planeti po ngrohet gjithnjë e më shumë. Fotografitë nga 100 vjet të shkuara tregojnë akullnajat e Himalajve, që furnizojnë me ujë shumë nga lumenjtë kryesorë të Azisë, po tkurren. Shumë shkencëtarë thonë se arsyeja është pjesërisht djegia e qymyrit. Karburanti i lirë është burimi kryesor i energjisë për Kinën dhe botën, por edhe çlirimi i karbonit e ngroh planetin. Në Pekin, një ekspozitë arti përdor pamjet për të pasqyruar lidhjen mes qymyrit dhe akullit. Një vizitor 30 vjeçar thotë se ekspozita shtron çështje shumë të rëndësishme. Studentja 20 vjeçare Xhou Mengyue thotë se ekspozita është frymëzuese, por shton se Kina. Qeveria po bën përparim. Kombet e Bashkuara thonë se Kina këtë vit ishte investitorja më e madhe e botës për projektet e energjisë së ripërtëritshme. Anaklisti Orville Schell i Shoqatës së Azisë i përshëndet përpjekjet e Pekinit, por shqetësohet se ato janë të pamjaftueshme. Schell thotë se Kina ende ka mundësi të luajë një rol global udhëheqës për ndryshimin e klimës, por është ende e paqartë nëse qeveria e ka vullnetin t’u bëjë ballë sfidave shoqërore dhe ekonomike duke zëvendësuar qymyrin me alternativa më të pastra.